Vedtekter

Vedtatt 10. oktober 2013 i ekstraordinært årsmøte.

§ 1 Navn

Klubbens navn er Salangen Fotoklubb.

§ 2 Formål

Klubbens formål er å fremme interessen for fotografi i et aktivt og sosialt miljø for fotoentusiaster.

§ 3 Paraplyorganisasjon

Klubben er tilsluttet Norsk Selskap for Fotografi - NSFF.

§ 4 Medlemskap

Alle som aksepterer klubbens vedtekter og betaler den til enhver tid gjeldene kontingent, er medlemmer med fulle rettigheter.

Medlemmer som ikke betaler sin kontingen etter 2 purringer, strykes som medlemmer.

Medlemmene blir kollektivt innmeldt i NSFF.

Utmelding skal være skriftlig.

§ 5 Kontingent

Kontingenten fastsettes av årsmøtet. Kontingenten skal betales innen 1. mars.

Innmelding etter 1. juli gir halv kontingent i innmeldingsåret.

Klubbåret følger kalenderåret.

§ 6 Styret

Styret består av:

 leder

 nestleder

 sekretær

 kasserer

 styremedlem

 varamedlem

Styremedlemmene velges for 2 år om gangen med altenative valgperioder.

Leder, sekretær og styremedlem velges samtidig for 2 år, og nestleder og kasserer velges samtidig for 2 år. Det året leder, sekretær og styremedlem velges, er ikke nestleder og kasserer på valg.

Varamedlem velges hvert år.

Styret har møter så ofte som det er påkrevet for å drive klubben forsvarlig.

§ 7 Årsmøtet

Årsmøtet er klubbens øverste myndighet.

Årsmøtet skal gjennomføres innen 15.februar.

Innkalling til årsmøtet skal skje med minst 2 ukes varsel.

Innkallingen skal inneholde dagsorden, årsberetning, regnskap og frister for innlevering av forslag som medlemmene ønsker skal behandles på årsmøtet.

Lovlig innkalt årsmøte er beslutningsdyktig.

Årsmøtet skal behandle:

1. konstituering med

 godkjenning av innkalling

 godkjenning av saksliste

 valg av møteleder, sekretær og 2 personer til å undertegne protokollen

1. årsberetning
2. regnskap

4. innkomne forslag

5. prioriterte oppgaver

6. budsjett

7. valg

§ 8 Beslutningsregler

Beslutninger fattes med simpelt flertall. Ved stemmelikhet faller forslaget.

Styret og utvalg/komiteer er beslutningsdyktig når mer enn 50% av styre- og/eller utvalgsmedlemmene er tilstede.

Blir det stemmelikhet ved valg, skal det stemmes på nytt. Ved gjentatt stemmelikhet, avgjøres valget ved loddtrekking.§ 9 Vedtektsendring

Endring av disse vedtektene gjøres på årsmøtet med 2/3 flertall.

§ 10 Ekstraordinært årsmøte

Ekstraordinært årsmøte skal gjennomføres når styret finner det nødvendig eller når 2/3 av medlemmene krever det skriftlig.

Innkalling til ekstraordinært årsmøte skal skje med minste 1 ukes varsel. Innkallingen skal være skriftlig med vedlagte saksdokumenter.

§ 11 Oppløsning

Oppløsning av klubben vedtas av årsmøtet med 2/3 flertall.

Årsmøtet vedtar med simpelt flertall hvordan klubbens aktiva skal disponeres.